CELEX: C2007/155/70
Language: et
Date: 2007-07-07 00:00:00
Title: Kohtuasi T-165/07: 8. mail 2007 esitatud hagi — Red Bull versus Siseturu Ühtlustamise Amet — Grupo Osborne (TORO)

7.7.2007   
            
            
               ET
            
            
               Euroopa Liidu Teataja
            
            
               C 155/39
            
         8. mail 2007 esitatud hagi — Red Bull versus Siseturu Ühtlustamise Amet — Grupo Osborne (TORO)
   (Kohtuasi T-165/07)
   (2007/C 155/70)
   Hagiavaldus esitati inglise keeles.
   Pooled
   
      Hageja: Red Bull GmbH (Fuschl am See, Austria) (esindajad: solicitor H. O'Neill, advokaadid V. von Bomhard ja A. Renck)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Grupo Osborne SA (El Puerto de Santa Maria, Hispaania)
   Hageja nõuded
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 20. veebruari 2007. aasta otsus asjas nr R 147/2005-4; ja
            
         
               —
            
            
               mõista kohtukulud välja kostjalt.
            
         Väited ja peamised argumendid
   
      Ühenduse kaubamärgi taotleja: Grupo Osborne SA
   
      Asjaomane ühenduse kaubamärk: Kujutismärk „TORO” kaupadele ja teenustele klassides 32, 33 ja 42 — taotlus nr 1 500 917
   
      Vastulause aluseks oleva kaubamärgi või tähise omanik: Hageja
   
      Vastulause aluseks olev kaubamärk või tähis: Siseriiklikud sõnamärgid „TORO ROSSO” ja „TORO ROJO” kaupadele klassis 32, samuti siseriiklikud, rahvusvahelised ja ühenduse sõna- ja kujutismärgid, mis sisaldavad sõna „BULL” üksikult või kombineeritult teiste sõnadega seoses klassidesse 32, 33 ja 42 kuuluvate kaupade ja teenustega
   
      Vastulausete osakonna otsus: Rahuldada vastulause kõikide vaidlustatud kaupade ja teenuste osas välja arvatud „tähtajaline majutus”
   
      Apellatsioonikoja otsus: Tühistada vastulausete osakonna otsus osas, milles rahuldatakse vastulause seoses kaupadega „õlled” (klass 32), „alkoholijoogid, v.a vein ja õlu” (klass 33) ning teenustega „toidu ja joogi pakkumine, sh baarid, einelauad, restoranid, kohvikud, avalikud asutused, sööklad ja veinibaarid” (klass 42); nende kaupade ja teenuste osas võib taotletava ühenduse kaubamärgi registreerida
   
      Väited: Apellatsioonikoda on rikkunud nõukogu määruse nr 40/94 artiklit 73 teist lauset, kuna ei selgitanud täpselt, millel tema otsus rajaneb ja ei võtnud täielikult arvesse poolte esitatud materjale.
   Lisaks, apellatsioonikoda on rikkunud määruse artikli 8 lõike 1 punkti b, kuna jättis arvestamata maine tähtsuse hoolimata konkureerivate kaubamärkide ja varasemate kaubamärkide maine kontseptuaalsest sarnasusest.
   Viimasena, apellatsioonikoda on rikkunud määruse artikli 8 lõiget 5, kuna eeldas, et konkureerivad kaubamärgid peavad olema segiajavalt sarnased, samas kui hageja sõnul piisab sellest, kui tarbija on suuteline nägema kahe kaubamärgi vahel „seost”.